cyanic-selkie/wikianc huggingface dataset:
Dirch Passer
Karriere
Straks etter Kjeld Petersens død som 41-årig trakk Passer seg fra teater- og revyscenen i fem år. I disse år innspilte han i stedet en rekke filmer av svingende kvalitet.
I 1967 stod Passer igjen på scenen i Cirkusrevyen, hvor han til sin egen overraskelse fikk ny og voksende suksess. Han fortsatte i Cirkusrevyen i syv år. Fra denne periode kan især makkerskapet med Preben Kaas fremheves.
Passer ble 4. mars 1950 gift med skuespillerkollegaen Sigrid Horne-Rasmussen. Paret fikk en datter. I mai 1956 ble de separert, og i 1959 fikk de innvilget skilsmisse. Etter et forhold med sangerinnen Inge Østergaard ble han sammen med skuespillerinnen Judy Gringer, som han møtte på ABC Teatret. De levde i samboerskap til 1963. Samme år flyttet Passer sammen med reklametegneren Hanne Bjerre Pedersen. De fikk en datter i 1966 og giftet seg i 1970. Også dette ekteskapet endte i skilsmisse, i 1976. Passer flyttet samme år sammen med Bente Askjær.
Den 3. september 1980 opptrådte Passer på Tivolirevyen, mens samboeren satt i sufflørboksen. Under forestillingen falt han om, og han ble erklært død kort tid etter. Kvelden før hadde han hatt et illebefinnende på scenen, og da han falt om siste gang, trodde publikum først at det var en spøk av den typen Dirch Passer gjerne kom med. Da han døde, hadde Passer levd med et enormt arbeidspress i flere år, og hadde også et stort alkoholkonsum.
Passers to søstre Kirsten og Marchen er også skuespillere.
Filmografi
Listen er ikke komplett
Filmatisering
I 2011 var det premiere på filmen Dirch om Dirch Passers liv. Filmen var regissert av Martin Zandvliet med Nikolaj Lie Kaas i tittelrollen og Lars Ranthe i rollen som Kjeld Petersen.
Jalna (distrikt)
Jalna (marathi: जालना जिल्हा ) er et distrikt i den indiske delstaten Maharashtra. Distriktets hovedstad er Jalna.
Demografi
Ved folketellingen i 2011 var det 1,958,483 innbyggere i distriktet, mot 1,612,980 i 2001. Den urbane befolkningen utgjør 19,26 % av befolkningen.
Barn i alderen 0 til 6 år utgjorde 14,37 % i 2011 mot 16,21 % i 2001. Antallet jenter i den alderen per tusen gutter er 847 i 2011 mot 903 i 2001.
Snyta (Vest-Torpa)
Snyta er en tidligere fotballbane og idrettsplass på Vest-Torpa i Nordre Land.
Plassen ble trolig opparbeidet av Vest-Torpa IL på 1920-tallet, muligens med åpning i 1926. Fotballbanen ble senere også benyttet av Torpa IL fra 1933, som blant annet spilte sine 3. divisjonskamper her sesongen 1951–52. Snyta ble også benyttet som en festplass for ulike arrangementer.
Jacob Worm-Müller
Jacob Worm-Müller (født 23. desember 1834 i Bergen, død 11. januar 1889 i Kristiania ) var en norsk lege og professor i medisin, mest kjent for å bygge opp faget medisin ved Det Kongelige Frederiks Universitet der han jobbet.
Etter examen artium ved Bergen katedralskole 1852 og cand.med. ved Universitetet i Christiania 1860 var han privatlege frem til 1865, da han reiste til kontinentet for å studere øye- og øresykdommer, samt kurbading som terapi. I 1873 ble han ansatt i fysiologi ved Det Kongelige Frederiks Universitet og skrev om mineralvann og den svenske legen August Almén. Han startet Fysiologisk Institutt i 1875, og ble derfor professor i 1877, som faren (brigadeelgen) også var i sin tid, men var astmatiker og døde av lungebetennelse i 1889, 55 år gammel. Forfatteren Amalie Skram var Jacobs svigerinne, i tiden 1864-82 gift med Jacobs bror Bernt Ulrik August Müller (1837–98), og de fikk i 1864 sønnen Jacob. Jacob og Bernts far var brigadeelge Jacob Worm Skjelderup Müller (1793–1863). Jacobs sønn Jacob S. Worm-Müller (1884–1963) ble professor i historie og ekspert på Unionsoppløsningen i 1905. Jacobs dattersønn var Ole Jacob Worm-Müller Malm, som var medisinsk professor og ble kalt Ole Malm (1910–2005)''
Hurtigløp på skøyter under Vinter-OL 1988
I Vinter-OL 1988 i Calgary ble det arrangert ti øvelser i hurtigløp på skøyter. For første gang ble øvelsene avholdt innendørs, i den nye Olympic Oval. Skøyteløpene i Calgary ble det definitive gjennombruddet for innendørs skøyteløp, med sju nye verdensrekorder.
Edvard Hagerup Bull (1855–1938)
Edvard Hagerup Bull (født 23. januar 1855 i Bergen, død 25. mars 1938) var en norsk jurist, politiker (Høyre), stortingsrepresentant, finansminister og justisminister.
Hurtigløp på skøyter under Vinter-OL 1988
Svenske Tomas Gustafson vant begge langdistansene for herrer, mens forgrunnsløperen blant kvinnene ble Yvonne van Gennip, som tok gull på de tre lengste distansene.
Edvard Hagerup Bull (1855–1938)
Edvard Hagerup Bull ble cand.jur i 1876. Han ble byråsjef i Finansdepartementet i 1882. I 1889 var han konstituert statsråd i Finansdepartementet i Johan Sverdrups regjering i 1889. I 1893 ble han høyesterettsdommer.
I 1903 ble Bull valgt inn på Stortinget for Høyre i Akershus og formann for budsjettkomiteen. I 1905 ble han justisminister i Christian Michelsens regjering, deretter finansminister i samme regjering fra november 1905. Han var sentral i regjeringens planlegging forut for unionsoppløsningen i 1905 og den påfølgende folkeavstemningen.
Bull ble valgt inn på Stortinget igjen i 1909. I 1912 ble han parlamentarisk fører for Høyre. I 1918 tok han ikke gjenvalg til Stortinget og sa samtidig opp sitt embede som høyesterettsdommer. Imidlertid ble han allerede to år senere finansminister i Otto Bahr Halvorsens første regjering (1920–1921).
Bull ble i 1895 utnevnt til ridder av 1. klasse av St. Olavs orden. 7. november 1906 ble han forfremmet til kommandør av 1. klasse «for statsborgerlig og embedsfortjeneste». Han var også innehaver av 7. juni-medaljen.
Han var bror til arkitekten Schak August Steenberg Bull, fetter av komponisten Edvard Grieg og farfar til komponisten Edvard Hagerup Bull (1922). Han ble i 1880 gift med Theodora Kraft.
Tingvoll museum
Tingvoll Museum ligger i Tingvollvågen i Tingvoll kommune. Museet ble etablert i 1954 på gårdsbruket Lia (Tingvollia). Bruket ble lagt ned dette året, og siste eier og gårdbruker var Anton Tingvolli sammen med søstrene Dordi og Maret.
Stua fra 1854, stabburet, fjøset/låven (1898) og kornløa står her fortsatt. Det har kommet til flere bygninger etter at museet ble etablert: Smia, strandsittarstua, kverna, oppgangssaga og skolebygningen Bugges Minde. Bugges Minde ble flyttet hit fra Tingvollvågen da kommunen bygde ny barne- og ungdomsskole først på 1970-tallet. Huset ble brukt til skole fra 1845 til 1903, kommunestyresal fram til 1947 og som lærerbolig fram til 1960. I førsteetasjen er det i dag innredet klasserom og lærerbolig, ovenpå ligger kommunestyresalen og en butikk/landhandel.
Deler av slåttemarka rundt museet blir slått med ljå. Her er det et rikt utvalg av uvanlige planter og sopp som er karakteristisk for ugjødsla slåttemark.
Museet blir nå drevet som «levende museum» og med særlig vekt på formidling til barn og unge. Låven/fjøsen er ombygd innvendig til møte-/selskapslokaler og kontorer.
Tingvoll Museumslag står som eier av bygninger, samlinger og 200 dekar kulturlandskap. Driften med 1,5 årsverk er underlagt stiftelsen Nordmøre museum med administrasjon i Kristiansund.
Marc-Vivien Foé
Marc-Vivien Foé (født 1. mai 1975, død 26. juni 2003) var en kamerunsk fotballspiller. Foé var defensiv midtbanespiller, representerte sitt land i 64 A-landskamper (åtte mål) og deltok i to VM-sluttspill. Han var også med på å vinne Afrikamesterskapet to ganger.
Foé debuterte på det kamerunske landslaget som 17-åring. Etter USA-VM i 1994 ble han kjøpt av den franske toppserieklubben RC Lens, hvor han spilte i fire sesonger. I 1998 var han nær en overgang til den engelske klubben Manchester United, men denne overgangen strandet da Foé pådro seg en korsbåndskade. Skaden førte også til at Foé gikk glipp av VM i Frankrike.
Senhøsten 1998 var Foé tilbake på fotballbanen, og ble kjøpt av en annen engelsk klubb, West Ham. Her spilte han i to sesonger før han returnerte til fransk fotball og Lyon. Han var to sesonger i Lyon, hvor han ble fransk seriemester i 2002. Samme år spilte han i sitt andre VM-sluttspill, og ble høsten 2002 leid ut til engelske Manchester City, hvor han ble en publikumsfavoritt.
Dødsfall
Foé døde på sin gamle hjemmebane i Lyon under semifinalekampen mellom og  i Confederations Cup 26. juni 2003. Foé kollapset på banen i det 71. minutt uten at noen andre spillere hadde vært nær ham. Han ble erklært død da han ankom sykehuset et drøyt kvarter senere. For å hedre hans minne hadde alle de kamerunske spillerne på seg Foés trøye nummer 17 da de mottok sølvmedaljene i turneringen etter finaletapet mot tre dager senere. Også Manchester City hedret Foé ved å «pensjonere» hans trøye nummer 23.
The Cross
The Cross er et britisk rockeband som ble annet i 1987 av Queens trommeslager Roger Taylor. The Cross besto foruten Roger Taylor på sang og gitar, av Spike Edney (keyboard), Clayton Moss (gitar), Peter Noone (bass) og Josh Macrae (trommer).
I begynnelsen fungerte The Cross mest som Roger Taylors kompband, og han laget alle låtene til den første platen (bl.a. "Heaven For Everyone", som senere ble spilt inn av Queen og ble en verdenshit). Etter den første innspillingen bidro imidlertid hele bandet med låter. Bandet ble oppløst i 1993, og Roger Taylor fortsatte sin solokarriere.
Jupedalens Pøbb Ensemble
Jupedalens Pøbb Ensemble er et band fra Sør-Aurdal i Valdres som spiller i sjangeren country/roots/blues/folkerock. Bandet ble startet i 1998. De synger på valdresmål.
Bandet har utgitt låter som Lapptopp-Budeie og Tannlause Gomma som har hatt spilletid i programmet Norsk på norsk på Norsk rikskringkasting. De var 10 uker på Norsktoppen med låta Sakkarias. Denne låta omhandler en lokal bygdeoriginal. Selv sier bandet om musikken at de «låtene tar for seg livet på bygda» og at stilen er «traktorrock som ein si i Valdres». Bandet har opptredd sammen med blant annet Vestlandsfanden, Hellbillies og Vazelina Bilopphøggers.
Bandet er kjent for å være et showband, hvor presentasjon, fremføring og virkemidler er vel så viktige som musikken. Etter platelanseringen av Tronge tie ble det kjent at bandet hadde servert «rødbrus med 'någo attåt'». Bandets bassist har også utstyrt seg med en bass omtalt som «Jævelgreipet», et fullt spillbart møkkagreip med strenger. De har også turnert med et «rullende salgsapparat», et heimbrentsapparat montert på gammel DBS-sykkel i beste Kjell Aukrust-stil.
I alt har Jupedalens Pøbb Ensemble solgt over 20 000 plater.
Medlemmer
Lista stemmer ikke med oppføringen i Ballade
Diskografi
CD – utgivelser: Bandet har også gitt ut 2 singler og en video.
Jinshi
Jinshi kan vise til:
The Chieftains
The Chieftains er ei irsk folkemusikkgruppe. Gruppa ble danna i 1963, og var den første som nådde ut til et stort internasjonalt publikum med irsk tradisjonsmusikk. Gruppa har også gjort seg bemerket ved et utstrakt samarbeid med musikere innen andre sjangre – fra rock til country & western. Gruppa ble ledet av Paddy Moloney (født 1938, død 2021), som også arrangerer det meste av repertoaret.
Historie
Bandets navn er hentet fra boktittelen Death of a Chieftain av den irske forfatteren John Montague.
Foruten innspillinger av irsk tradisjonsmusikk har The Chieftains samarbeidet med og gitt ut plater sammen med representanter for andre tradisjonsområder, bl.a. USA, Galicia og Newfoundland. De har dessuten samarbeidet med artister som Van Morrison, Moya Brennan, Mark Knopfler, Loreena McKennitt, Mick Jagger, Elvis Costello, Roger Daltrey, Nanci Griffith, Tom Jones, Sinéad O'Connor, James Galway, The Corrs, Art Garfunkel, Sting, Rosanne Cash, Jim White, Ziggy Marley, Lyle Lovett, Sissel Kyrkjebø, Ry Cooder og mange country & western-artister, som Ricky Skaggs. I tillegg medvirker de på The Hooters LARGO.
The Chieftains har også spilt inn filmmusikk. I 1975 brukte Stanley Kubrick deres «Women of Ireland» i filmen Barry Lyndon.
Gruppa har vunnet seks Grammy-priser og en Oscar.
Gruppemedlemmer
Nåværende medlemmer
Tidligere medlemmer
Turnerende medlemmer
Diskografi
Album
Robin van Persie
Robin van Persie (født 6. august 1983) er en nederlandsk tidligere fotballspiller.
Van Persie debuterte på førstelaget til den nederlandske klubben Feyenoord i 2002. Han spilte en viktig rolle i finaleseieren i UEFA-cupen mot Borussia Dortmund (3–2). Arsenal sikret seg Van Persies underskrift 17. mai 2004, og han debuterte for klubben i FA Community Shield-finalen, der de vant 3–1 over Manchester United. Selv om Van Persie ikke var et automatisk førstevalg i Arsenals startoppstilling, ble han tatt ut til det nederlandske landslagets tropp til VM 2006 av Marco van Basten.
Den 15. august 2012 ble det klart at Manchester United og Arsenal hadde blitt enig om en overgangssum på rundt 24 millioner pund for nederlenderen. Robin van Persie ytret tidligere i overgangsvinduet at han ville forlate Arsenal for å vinne trofeer, og valget falt på Manchester United. Han ble toppskårer og ligamester i sin første sesong for Manchester United.
14. juli 2015 ble det bekreftet at Van Persie forlater Manchester United til fordel for den tyrkiske klubben Fenerbahçe SK.
Meritter
Feyenoord
Arsenal
Manchester United
Klubblag
Detaljert statistikk for Manchester United
Landslag
(Landskampstatistikk oppdatert 5. januar 2013)
Tidslinje over Russlands historie
Russlands historie strekker seg godt over 1100 år tilbake. Her følger en kort oversikt.
Se også liste over Russlands monarker.
Øivind Benestad
Øivind Bård Benestad (født 6. mars 1954) er en norsk prest og informasjonsmann. Øivind Benestad er særlig kjent i massemediene som en aktiv debattant i saker om verdispørsmål (herunder homofili), blant annet som motstander av kjønnsnøytral ekteskapslov i Norge.
Bakgrunn og arbeid
Øivind Benestad er oppvokst i Bærum. Han kommer fra en musikkinteressert familie, og er sønn av musikkviteren Finn Benestad og musikkpedagog Inge Bergliot Benestad (dansk). Han er utdannet ved Menighetsfakultetet i Oslo og ordinert prest i Den norske kirke. Han har tidligere arbeidet 22 år i Norges Kristelige Student- og Skoleungdomslag (NKSS), deriblant 10 år som studentprest i Portugal og 5 år som studentprest i Agder, det vil si overfor studenter ved høgskoler på Sørlandet.
Benestad arbeider i dag som informasjonskonsulent ved den internasjonale, kristne organisasjonen Åpne Dørers Norgeskontor i Kristiansand i Vest-Agder, en organisasjon som siden 1955 har delt ut bibler og drevet evangeliseringsarbeid blant forfulgte kristne i flere land.
Øivind Benestad har vært spesielt engasjert i tradisjonell kristen etikk og fremholder Bibelens ord som grunnleggende for det norske samfunnet. Han mener dessuten at ekteskapet er biologisk begrunnet, og har iherdig forsvart «mor-far-barn-relasjonen» og tilsvarende kjempet mot kjønnsnøytral ekteskapslov som han mener vil forandre samfunnets ekteskapsforståelse og få dramatiske konsekvenser.
Benestad er også initiativtaker og koordinator av Verd å vente på-kampanjen som gav ut boka Verd å vente på : en ressursbok om ungdom og sex på Lunde forlag i 2004. Han er dessuten hovedredaktør for bladene Homofili og kristen tro og ''Kjønnsnøytral ekteskapslov? Nei takk!'' samt prosjektleder for de kristne nettstedene www.ekteskapet.no www.homofili.com og www.morfarbarn.no som blant annet står bak en underskriftaksjon mot kjønnsnøytralt ekteskap.
Øivind Benestad ble i 2009 valgt inn i Agder bispedømmeråd som en av tre lekrepresentanter.
Immunforsvar
Immunforsvaret, eller immunsystemet, er en organismes forsvar mot biologiske fremmedlegemer. Alle organismer har en form for immunforsvar, måten det fungerer på kan variere sterkt. For mennesket – og de fleste andre pattedyr – er immunforsvaret delt opp i en ytre og en indre del. Det indre forsvaret deles opp i to deler, det medfødte og det ervervede immunsystemet.
Ytre forsvar
Det ytre forsvaret består av huden, slimhinnene og andre organer (som for eksempel magesekken). Så lenge huden er «tett», er det lite som kan trenge gjennom den. Men åpne sår kan føre til infeksjoner, som igjen kan føre til alvorlige sykdommer. På samme måte vil flimmerhårene i slimhinnene i nesen og i halsen fange opp eventuelle fremmedlegemer, og om de skulle klare å komme seg forbi, vil syren i magesekken ta livet av det aller meste. Øyet og slimhinnene inneholder enzymer som dreper både viruspartikler og bakterier (for eksempel lysozymer).
Indre forsvar
Om fremmedlegemene allikevel skulle klare å ta seg forbi det ytre immunforsvaret, vil det indre forsvaret – de hvite blodcellene – gå til angrep. Disse vil prøve å drepe fremmedlegemene ved enten å «spise dem», eller ved å «sprøyte med» antistoffer. Det siste skjer imidlertid bare hvis kroppen har vært utsatt for sykdommen tidligere; cellene «lærer» hvilke antistoffer som fungerer mot hver enkelt sykdom, slik at de er forberedt neste gang kroppen blir utsatt for et angrep av den samme sykdommen.
Det indre immunforsvaret deles inn i to deler, det medfødte og det ervervede. Den medfødte delen er mer eller mindre felles for alle dyr, den ervervede derimot finnes kun hos høyerestående virveldyr, altså ikke hos for eksempel insekter.
Det medfødte immunforsvaret
I alle tilfeller der patogener entrer kroppen, vil et fungerende medfødt immunforsvar øyeblikkelig angripe disse. Dette er «første forsvarslinje» i krigen mot smittsomme sykdommer. I tillegg til det ytre immunforsvaret består den medfødte immuniteten av molekyler som kjenner igjen og skader ikke-egne partikler, og fagocyttene. Fagocyttene dannes i benmargen fra stamceller og vil differensieres til makrofager, monocytter og nøytrofile granulocytter. Disse cellene kjenner igjen ikke-egne celler og også egne celler det er noe galt med (NK-celler, «natural killer»-cells), for eksempel virusinfiserte celler og kreftceller og angriper disse. Den vanligste måten disse cellene angriper på er ved fagocytose, det vil si at de svelger fremmede partikler og bryter dem ned med degraderende enzymer inne i lysosomblærer i cytoplasmaet. Noen av disse cellene tar vare på noen spesielle molekyler fra overflaten av patogenet. Det kan være proteiner eller karbohydratstrukturer. Disse molekylene fraktes til overflaten og presenteres for den andre delen av immunsystemet, det ervervede.
Selvhjelp
I mange tilfeller kan immunforsvaret få store problemer med å hanskes med sykdommen(e) som angriper. Da kan det bli aktuelt å tilføre kroppen et antibiotikum (jfg. antibiotika), en type medisin som dreper mikroorganismer. Antibiotika hjelper imidlertid kun mot bakterieinfeksjoner, og har ingen virkning på sykdommer som er forårsaket av virus, som for eksempel viruset hiv som fører til aids.
Når kroppen angriper seg selv
Noen ganger kan det imidlertid skje at immunforsvaret går til angrep på kroppens egne celler. Det er dette som skjer når mennesker får såkalte autoimmune sykdommer, som for eksempel diabetes (sukkersyke) og revmatisme. Man er ikke helt sikker på årsaken til dette, men man tror at slike situasjoner oppstår når antallet T-celler (en type hvite blodceller) når en viss nedre grense.
Når kroppen oppdager at den har for få T-celler, begynner den å produsere kopier av de få cellene som er igjen, en såkalt «homostatisk produksjon». Disse nye T-cellene mangler imidlertid «hukommelse», og klarer ikke å skille mellom kroppens eget vev og eventuelle fremmedelementer.
Resistens
I enkelte tilfeller kan bakterier utvikle resistens mot visse typer antibiotika; bakteriene blir motstandsdyktige. Resultatet blir at antibiotikumet har liten, eller ingen, effekt mot den aktuelle bakterien. Det er med andre ord ikke kroppen som blir resistent mot antibiotika, men bakteriene i kroppen som blir resistente.
For å unngå at resistens oppstår, bør man forsikre seg om at det antibiotikumet som har best effekt mot den aktuelle infeksjonen tilføres kroppen til rett tid, i tillegg til at pasienten fullfører hele antibiotikakuren.
Eksterne lenker
Influensa - en mester i metamorfose - artikkel fra forskning.no 7.2.03
Beatriz
Beatriz er et spansk og portugisisk form av kvinnenavnet Beatrix, som antakelig er dannet av det latinske navnet Viatrix, en feminin form av mannsnavnet Viator, som betød «reisende».
Utbredelse
Beatriz er et vanlig navn i Spania. Det var også et svært populært navn på jentebarn født i Portugal i 2008.
Kjente personer med navnet
Personene i listen er ordnet kronologisk etter fødselsår.
Hans Odöö
Hans Peter Odöö (født 9. desember 1952) är en svensk forfatter, journalist, skuespiller og fotograf.
Odöö skriver først og fremst naturskildringer fra ulike deler av verden. Han har en spesiell interesse for Carl von Linné. Odöö har siden 1978 spilt rollen som Carl von Linné i et enmannsteater over 3000 ganger. Hans publikum er alt fra barnehagebarn til konferanser, kongelige middager og et internasjonalt publikum som Odöö når via turnéer og TV-program. Odöö er buddhist.
Shawn Crawford
Shawn Crawford (født 14. januar 1978 i Van Wyck, Sør-Carolina) er en amerikansk friidrettsutøver.
Siden 2001-sesongen har Crawford tilhørt verdenstoppen i sprint, og har feiret de største triumfene på 200 meter. Under VM 2001 i Edmonton tok han bronse på 200 meter.
Under OL 2004 i Athen hadde han håpet å ta tre medaljer: på 100 meter, 200 meter og med det amerikanske laget på 4 x 100 m stafett. På den første distansen, 100 meter, måtte han imidlertid nøye seg med fjerdeplass, på plassen bak Maurice Greene. På 200 meter gikk det bedre – han tok gull på den svært gode tiden 19,79.
På den siste konkurransedagen på friidrettsbanen var USA storfavoritter til å vinne kortstafetten. De måtte imidlertid nøye seg med sølv, da Storbritannia løp inn til en overraskende gullmedalje.
Under Sommer-OL 2008 i Beijing tok han sølv på 200 meter.
Lauren Etame Mayer
Laureano Bisan-Etame Mayer (født 19. januar 1977 i Londi Kribi i Kamerun) bedre kjent som Lauren, er en tidligere fotballspiller som spilte for en rekke europeiske klubber som Levante, Mallorca, Arsenal og Portsmouth.
Lauren spilte også 25 kamper for, og deltok blant annet under VM i fotball 1998 og VM i fotball 2002.
Geoff Hoon
Geoffrey William «Geoff» Hoon (født 6. desember 1953 fra Derby) er en britisk politiker som representerer partiet Labour. Han ble valgt inn i parlamentet i 1992 fra distriktet Ashfield, og har vært forsvarsminister, transportminister, leder av Underhuset i Storbritannia og sjefsinnpisker (chief whip).
Una Nwajei
I januar 2002, i sitt siste år i utdannelsen, debuterte hun på det engelske landslaget.. Etter fullført utdannelse flyttet hun til London og Fulham Ladies. I Fulham vant Nwajei trippelseier i sin første og eneste sesong som profesjonell fotballspiller. Etter at Fulham ble omgjort til en halvprofesjonell klubb, dro Nwajei med lagkameratene Katrine Pedersen, Margunn Haugenes og Kristy Moore (Marianne Pettersen spilte i sesongen før Nwajei) til Norge. Mens Pedersen og Moore dro til Fløya, dro Nwajei og Haugenes til Amazon Grimstad.
Året etter gikk det dårligere både for laget og for Nwajei, og hun scoret bare fem mål, og endte på fjerdeplass i klubben (det var en tredelt førsteplass med seks mål). Imidlertid var hun vesentlig for laget i 2008-sesongen, der hun under den nye treneren Tor Martin Hegrenes scoret 11 mål. På tross av denne innsatsen, var ikke Hegrenes særlig imponert, noe han ga uttrykk for i et intervju med Fædrelandsvennen.
Nwajei fant seg dermed ny arbeidgiver i Team Strømmen, og hun fortsatte å score mange mål, tilsammen 14. Hun opplevde også i 2009 å spille i den norske cupfinalen, men på tross av flere gode sjanser, greide verken hun eller de andre Strømmen-spillerne å score mål, og laget tapte 0-1. Da Hegrenes ble avskjediget av Amazon Grimstad og Una Nwajeis gamletrener Gaute Haugenes (fra Fulham og de to første sesongene i Amazon Grimstad) ble nyansatt, ble Una Nwajei kontaktet av Amazon, og hun takket til slutt ja.
Meritter
Med Fulham
Med Amazon:
Med Team Strømmen
Svømming under Sommer-OL 1912
Svømming i Sommer-OL 1912. Svømming var med for femte gang på det olympiske programmet i Stockholm 1912 og for første gang fikk kvinner lov til å delta. Det ble konkurrert i ni svømmeøvelser, sju for menn og to for damer.
Bomfunk MC’s
Bomfunk MC's var en finsk rap-/elektronikagruppe som ble dannet i 1997. Gruppen debuterte med albumet In Stereo (Sony Music) med singlene «Freestyler», «Uprocking Beats» og «B-Boys & Flygirls». «Freestyler» toppet listene i Sverige, Tyskland, Hellas, Australia, Norge, New Zealand, Østerrike, Sveits, Tyrkia, Belgia, Nederland og Italia, og kom på andreplass i Danmark, Storbritannia og på Island.
Gruppen har aldri erklært seg selv oppløst, men har ikke vært aktiv siden 2005.
William S. McArthur
William Surles McArthur jr. (født 26. juli 1951) er en amerikansk tidligere NASA astronaut med fem romferder bak seg både med romfergen og i en Sojuz. Han har også et langvarig opphold på Den internasjonale romstasjonen under ISS Ekspedisjon 12 bak seg. Han har logget over 224 dager i verdensrommet totalt, og har gjennomført 4 romvandringer. Han pensjonerte seg som astronaut i 2001.
Hedersbevisninger
Blant andre:
Green County (Wisconsin)
Green Countys totale areal er 1,514 km² hvorav 2 km² er vann. I 2000 hadde fylket 33,647 innbyggere og administrasjonssenteret ligger i byen Monroe.
Fylket har fått sitt navn etter general Nathanael Greene som deltok i amerikanske uavhengighetskrigen.
Taiping yulan
Taiping yulan (tradisjonell kinesisk: 太平御覽, forenklet kinesisk: 太平御览, pinyin: Tàipíng Yùlǎn), eller Keiserlig lektyre fra regjeringsperioden Taiping, er en massiv encyclopedi kompilert av en rekke embedsmenn på oppdrag av det kinesiske keiserhoff under Songdynastiet. Hovedredaktør var Li Fang. Kompilasjonen fant sted mellom 977 og 983, i Taiping Xingguo-æraen.
Verket er på 1000 bind og 55 seksjoner, med 4,7 millioner tegn. Den tar med sitater fra 2579 forskjellige dokumenter av en rekker sjangere – bøker, dikt, oder, ordspråk, steler og annet.
Det sies at keiser Taizong av Song skal ha tatt for seg verket etter at det var ferdig, og klarte å lese det gjennom på ett år ved å lese tre bind hver dag.
Serie A 1947–1948
Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen. Torino vant sin 5. ligatittel denne sesongen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Patricia Hewitt
Patricia Hope Hewitt (født 2. desember 1948) er en australskfødt britisk politiker som representerer partiet Labour. Hun ble valgt inn i parlamentet i 1997 fra distriktet Leicester West, og har vært helseminister, handel- og industriminister og minister for kvinner.
Kari Ristanen
Ristanen vant en olympisk bronsemedalje i langrenn under vinter-OL 1984 i Sarajevo. Han var med på det finske stafettlaget som kom på tredjeplass på 4 x 10 km stafett for menn, bak Sverige og Sovjetunionen. De andre på laget var Juha Mieto, Harri Kirvesniemi og Aki Karvonen
Tsuyoshi Sekito
Tsuyoshi Sekito (関戸 剛) er en japansk videospillkomponist, musiker og gitarist. Han er medlem av bandene The Black Mages og The Star Onions.
Xu Zhanzeng
Basil Xu Zhanzeng (født 1627, død ca. 1696) var en ledende støttespiller under Den katolske kirkes misjoner i Kina under det tidlige Qing-dynastiets år. Han var sønn av Candida Xu, en ledende katolsk kvinne som spilte en stor rolle for kirken i områdene rundt Shanghai, og barnebarns barn av den ledende katolske stormandarinen Paul Xu Guangqi.
Xu Zhanzeng oppnådde graden jinshi ved sin embedsmannseksamen i 1647 og bekledte en rekke offentlige stillinger, hvorav rundt nesten ti år ved Hanlin-akademiet (1648–1658) og ni år i forskjellige provinser (Jiangxi, Sichuan, Henan og Yunnan). Da han dro til Yunnan i 1661 tok han med seg en jesuitt, pater Claude Motel (1618–1651), som tok bolig i hans residens i Chongqing. Model døpte rundt 170 personer i løpet av et knapt år. I 1665 mistet han stillingen under kristenforfølgelsene utløst av kalenderstriden i Beijing, men regjeringen restituerte ham i 1669. Han fik dog ordre om ikke å distribuere noen eksemplarer av Li Zubais Tianxue chuan'gai (Sammendrag av Den himmelske læres utbredelse), bronsestauer eller religiøse gjenstander.
Xu var interessert i bøker om moral, og skrev forordet til pater Francesco Brancatis (1607–1671) Tianzhu shengjiao shijie quanlun shengji (1650), en bok som presenterer ved hjelp av eksempler hvordan overholdelse de ti bud får sin lønn. Han kommenterte og fikk trykket en ny utgave av det daoistiske Taishang ganying pian tushuo (1665) og var forfatter av Yuyingtang quanshan yen' (Beskrivelse av rådgivning om velgjørenhet for hittebarnshjem) som beskriver et hittebarnshjem i Songjiang.
Parbhani (distrikt)
Parbhani (marathi: परभणी जिल्हा ) er et distrikt i den indiske delstaten Maharashtra. Distriktets hovedstad er Parbhani.
Demografi
Ved folketellingen i 2011 var det 1,835,982 innbyggere i distriktet, mot 1,527,715 i 2001. Den urbane befolkningen utgjør 31,04 % av befolkningen.
Barn i alderen 0 til 6 år utgjorde 13,72 % i 2011 mot 16,52 % i 2001. Antallet jenter i den alderen per tusen gutter er 866 i 2011 mot 923 i 2001.
Lafayette County (Wisconsin)
Lafayette County er et fylke i den amerikanske delstaten Wisconsin. Det ligger sør i staten og grenser mot Grant County i vest, Iowa County i nord og mot Green County i øst. Det har også grense mot delstaten Illinois i sør.
Lafayette Countys totale areal er 1,644 km² hvorav 3 km² er vann. I 2000 hadde fylket 16,137 innbyggere og administrasjonssenteret ligger i byen Darlington.
Fylket har fått sitt navn etter Marquis de La Fayette.
Dagmar Švubová
Dagmar Švubová (født Palečková 9. august 1958), tsjekkoslovakisk kvinnelig langrennsløper som deltok i de olympiske vinterleker 1984 i Sarajevo.
Švubová vant en olympisk sølvmedalje i langrenn under vinter-OL 1984 i Sarajevo. Hun var med på det tsjekkoslovakiske stafettlaget som kom på andreplass på 4 x 5 km stafett for damer, bak Norge. De andre på laget var Blanka Paulu, Gabriela Svobodová og Květoslava Jeriová.
Katolsk emansipasjon
Katolsk emansipasjon eller Katolsk lettelse betegner prosessen i Storbritannia og Irland på slutten av 1700-tallet og begynnelsen av 1800-tallet som førte til at mange av restriksjonene på katolsk religionsutøvelse og begrensninger av katolikkers borgerrettigheter ble mildnet eller fjernet. Begrensningene hadde blitt innført gjennom flere lover, Acts of Uniformity, Test Acts og straffelover etter reformasjonen. Katolikker som ønsket å få del i fordelene nyordningen førte med seg måtte i begynnelsen av prosessen fornekte pavens åndelige autoritet og transsubstansiasjonslæren. Paven valgte å gjøre dette enklere ved å gi en absolusjon for de som avga falsk ed for å få borgerrettigheter.
Begrensningene kom som følge av reformasjonen i England og opprettelsen av den engelske kirke som gjorde den engelske monarken til overhode av kirken i England, og ikke paven. Problemet var at katolikker ikke akseptere kongens autoritet og insisterte på at paven sto over den engelske monarken. Det motsatte synet var at man ikke kunne tjen en annen herre enn den engelske, og av den grunn ble katolikker fiender av forfatningen og det ble opprettet lover for å forhindre forfatningsfiendtlige, inklusiv katolikker, å ha et offentlige verv. Kun medlemmer av den engelske kirke hadde tillatelse til å stemme og sitte i det engelske parlamentet. Disse lovene ble også innført i Irland, selv om rundt 80 prosent av befolkningen var katolikker. Over tid ble disse lovene med sørlige begrensingene på katolikker mer og mer urimelig. Selv om en rekke lovforslag på reformere lovene ble de alltid avvist av Overhuset.
Historie
Den første loven som åpnet for katolsk emansipasjon, Catholic Relief Act, kom i 1778. De som ville benytte seg av den måtte avlegge ed på at de ikke ville støtte Huset Stuarts krav på den britiske tronen og fornekte pavens autoritet i verdslige spørsmål. Ved å gjøre dette fikk de rett til å eie og arve fast eiendom og til å gjøre tjeneste i hæren. Dette førte til de anti-katolske Gordonopptøyene i 1780. I 1791 ble det gitt ytterligere rettigheter i Storbritannia, tilsvarende lover ble vedtatt av Det irske parlamentet mellom 1778 og 1793.
Ettersom stemmeretten på den tiden i stor grad var knyttet til eiendom, betydde endringene at en del katolikker nå fikk stemmerett. De som var stemmeberettiget hadde også en teoretisk adgang til å sitte i parlamentet, men eden som da måtte avlegges, som blant annet anerkjente den britiske monarken som kirkens overhode, forhindret dem i praksis fra å bli parlamentsmedlemmer. De fikk også tilgang til en rekke profesjoner de tidligere hadde vært utelukket fra.
I 1800 ble arbeidet med Act of Union satt igang, og da loven ble vedtatt neste år ble kongeriket Storbritannia og kongeriket Irland slått sammen til Det forente kongerike Storbritannia og Irland. Under debattene hadde katolsk emansipasjon blitt diskutert, men det ble ikke tatt med i lovteksten. Årsakene til dette var først og fremst motstand fra det rent anglikanske irske parlamentet og at Georg III mente det ville være i strid med hans kroningsed. Den katolske majoriteten var allikevel positiv til unionen i begynnelsen, fordi de følte at et felles britisk parlament ville tjene dem bedre enn det irske.
I 1823 tok debatten en ny vending, da Daniel O'Connell startet en kampanje mot unionen og satte katolsk emansipasjon høyt på sin dagsorden. O'Connell grunnla Catholic Association, som ble en drivkraft i arbeidet. I 1828 stilte han som kandidat til parlamentsvalget for grevskapet Clare, og ble valgt inn. Han kunne ikke avlegge eden som parlamentsmedlem, men i nyvalget i 1829 klarte han igjen å bli valgt. Dette første til at hertugen av Wellington og sir Robert Peel snudde i spørsmålet, og fikk vedtatt en ny Catholic Relief Act samme år. Dermed ble en stor del av de gjenstående begrensningene i katolikkers borgerrettigheter fjernet. Effekten av dette ble minsket noe av at eiendomskravet for stemmerett ble skjerpet i Irland, noe som spesielt rammet katolikker, men dette ble senere endret gjennom flere reformlover.
1829 har dermed blitt stående som hovedåret for katolsk emansipasjon i Storbritannia og Irland. Noen ting gjenstod, hvorav det meste betente var kravet om å støtte Den anglikanske kirke økonomisk. Dette første til den såkalte tiendekrigen 1831–1836. I årene som fulgte ble en rekke mindre reformer vedtatt. Den eneste gjenstående loven i Storbritannia som diskriminerer katolikker er Act of Settlement, tronfølgeloven som krever at monarken og dennes ektefelle må være anglikanere.
Newfoundland
Det foregikk også en katolsk emansipasjon i Newfoundland, som ble sterkt knyttet til en bredere strid om en lovgivende forsamling. Samfunnet hadde mange katolske utvandrere fra Irland, og da nyheten om endringene i Storbritannia i 1829 nådde Newfoundland i mai samme år ble 21. mai erklært som en festdag.
De fleste antok at katolikker i Newfoundland ville få de samme rettigheter, men 17. desember 1829 erklærte myndighetene av Catholic Relief Act ikke var gyldig i Newfoundland, fordi lovene som ble erstattet aldri hadde blitt formelt innført der; restriksjonene var basert på andre lover og på sedvane. Guvernøren styrte som kongens representant og ikke parlamentets, og kunne derfor beholde de lokale restriksjonene.
28. desember 1829 ble det katolske kapellet St. John's fylt til randen for et emansipasjonsmøte, og en appell ble sendt til det britiske parlamentet gjennom Daniel O'Connell. Det hadde tidligere vært flere hendelser som hadde ført til at sosiale reformatorer og katolikker i Newfoundland hadde krevd en lovgivende forsamling i kolonien, og spørsmålet om katolsk emansipasjon fornyet og forsterket dette kravet. Spørsmålet ble sendt over til Colonial Office i London, og i mai 1832 vedtok det britiske parlamentet en formell uttalelse om at guvernøren ville få ordre om å fjerne alle lover og bestemmelser som diskriminerte katolikker i Newfoundland.
Santalmisjonen
Santalmisjonen er en samlebetegnelse for europeisk og amerikansk misjon blant det indiske stammefolket santaler. Lars Olsen Skrefsrud og Hans Peter Børresen etablerte først en indisk hjemmemisjon blant santalfolket med base i landsbyen Benagaria i delstaten Jharkhand i nordøst-India. Siden har det blitt etablert en rekke internasjonale støtteorganisasjoner for misjon blant santalene. I Norge er Santalmisjonen gjerne synonymt med Den norske Santalmisjon.
Santalmisjonen kan vise til:
Deutz AG
Deutz AG er en produsent av motorer hjemmehørende i Köln i Tyskland. Selskapet produserer hovedsakelig motorer for landbruksmaskiner, lastebiler, busser, og skipsfart.
AB Volvo eide inntil juli 2017 25 % av aksjene i selskapet.
Reuben Kosgei
Reuben Seroney Kosgei (født 2. august 1979 i Kapsabet) er en kenyansk friidrettsutøver.
Kosgeis personlige rekord er 7.57,29.
Nuno Marques
Nuno Alexandre N. Marques (født 17. mars 1981) er en norsk-portugisisk jurist, statsviter, lokalpolitiker og tidligere fotballspiller. Siden høsten 2019 er han varaordfører i Notodden kommune, etter å ha blitt innvalgt i kommunestyret som representant for Senterpartiet.
Akademiker
Fra 2015 til 2021 arbeidet Marques som rådgiver og universitetslektor ved Universitetet i Sør-Norge (USN). Høsten 2021 begynte han som universitetslektor på fagområdet teknologi og samfunn ved OsloMet, parallelt med at han var doktorgradsstipendiat i rettsvitenskap ved University of Birmingham.
Bernhard Nyheim
Bernhard Nyheim (født 4. juni 1989) er en norsk fotballspiller. Han har tidligere spilt for FC Show, Bryne FK og Austrått Idrettslag
Niditinea striolella
Niditinea striolella er en liten sommerfugl som hører til familien ekte møll (Tineidae). Larvene er knyttet til fuglereir og andre slags reir eller bol der de spiser dødt, organisk materiale.
Aladdin (film)
Aladdin er en amerikansk animert eventyr-musikal og fantasyfilm for barn fra 1992 produsert av Disney. Filmen er basert på eventyret om Aladdin, fra eventyrsamlingen Tusen og en natt.
Niditinea striolella
Utseende
En liten til middelsstor (vingespenn 9-15 millimeter), gråbrun møll. Den ligner sterkt på den vanligere arten hønsehusmøll (Niditinea fuscella), men er gjerne litt lysere på farge enn denne. Antennene er trådformede og omtrent tre fjerdedeler så lange som forvingene. Hodet, forkroppen og forvingene er gråbrune, forvingene med spredte, grågule skjell og et par mørkere flekker. Bakvingene er gråbrune.
Aladdin (film)
Aladdin var den mest innbringende filmen i 1992, med mer enn 217 millioner inntjente amerikanske dollar i USA alene og over 504 millioner dollar på verdensbasis.
Den vant en Oscar i klassen beste musikk.
Musikken ble komponert av Alan Menken, som vant en Oscar for «beste musikk», og sangtekstene ble skrevet av Howard Ashman og Tim Rice. Hovedsangen «En helt ny jord» («A Whole New World»), sunget under filmens rulletekster av Peabo Bryson og Regina Belle, vant en Grammy, og Oscar for beste sang.
Handling
Jafar er ansatt som kongelig vesir i den fiktive byen Agrabah, plassert i nærheten av Jordan-elven. Han og hans papegøye Iago leter etter en spesiell lampe gjemt i en hule. Men de får beskjed om at bare en person er verdig å gå inn i hulen, og Jafar identifiserer denne personen som Aladdin. Prinsesse Jasmine av Agrabah er opprørt over at lovverket krever at hun gifter seg med en prins, i stedet for noen hun selv elsker. Hun rømmer fra palasset og møter Aladdin og hans kjæledyr-ape, Abu. Palass-vaktene fanger Aladdin etter ordre fra Jafar. Jasmine konfronterer Jafar, og krever Aladdins løslatelse. Men Jafar lyver til henne, og påstår at Aladdin allerede har blitt henrettet.
Jafar går forkledd som en gammel mann, og frigjør Aladdin og Abu, bringer dem til hulen, og beordrer dem til å hente lampen. Aladdin finner et magisk teppe, og får tak i lampen. Aladdin, Abu og det magiske teppet unnslipper så vidt hulen når hulen kollapser. Aladdin gir lampen til Jafar, som kaster ham og Abu tilbake i hulen. Men Abu klarer å stjele lampen tilbake først. Aladdin slipper løs ånden i lampen, og ånden gir Aladdin tre ønsker. Men Aladdin narrer ånden til å frigjøre dem fra den stengte hulen uten å bruke et av sine tre ønsker. Aladdin bruker deretter sitt første ønske om å bli en prins slik at han kan fri til prinsesse Jasmine. Men Aladdin lover å bruke sitt tredje og siste ønske for å slippe løs ånden fra lampen for godt.
Etter forslag fra papegøyen Lago planlegger Jafar å bli sultan over Agrabah ved å gifte seg med Jasmine. Aladdin, som "prins Ali Ababwa", ankommer Agrabah, og tar Jasmine med på tur med et magiske teppet. Hun utleder hans sanne identitet, men Aladdin overbeviser henne om at han bare kler seg fattig for å unnslippe det stressende kongelige livet. Men palass-vaktene arresterer Aladdin igjen etter Jafars ordre, og kaster ham i sjøen. Ånden dukker opp og redder Aladdin på bekostning av hans andre ønske. Aladdin vender tilbake til palasset, og avslører Jafars ondskapsfulle plan. Jafar flykter etter å ha oppdaget lampen, og dermed har oppdaget Aladdins egentlige identitet.
I frykt for at han vil miste Jasmine for godt hvis sannheten blir avslørt, bryter Aladdin løftet sitt og nekter å frigjøre ånden med sitt tredje ønske. Iago stjeler lampen, og Jafar blir åndens nye hersker. Han bruker sine to første ønsker for å bli Sultan over Agrabah, og verdens mektigste trollmann. Deretter avslører han Aladdins sanne identitet og forviser ham, Abu, og det magiske teppet til en ødemark. De unnslipper og vender tilbake til palasset. Jasmine forsøker å hjelpe Aladdin med å stjele lampen tilbake, men Jafar er på vakt mot dem og planlegger å forhindre dem fra å slå tilbake mot ham.
Om filmen
Alladin ble meget godt mottatt av anmelderne, noe som gjenspeiles i at den har fått 95 % på Rotten Tomatoes. Både Roger Ebert og Leonard Maltin gav den 3 av 4 stjerner.
Gobiørkenen
Gobi eller Gobiørkenen (mongolsk: Говь, Gowj, kinesisk: 戈壁, pinyin: Gē bì) er et stort ørkenområde i det østre Sentral-Asia. Den er Asias største og en av verdens største ørkener. Omkring én tredjedel av ørkenen er steinørken, mens det resterende arealet er tørr steppe.
Gobi dekker deler av nordlige og nordvestlige Kina og sørlige Mongolia. Den ligger fysisk på det mongolske platå og strekker seg cirka 1 600 km fra sørvest til nordøst og cirka 480–965 km fra nord til sør. Arealet utgjør omkring 1 295 000 km². Høyden over havet varierer fra cirka 1 000 moh. i øst til cirka 1 500 moh. i vest. Ørkenen er avgrenset av Altajfjellene og de mongolske gressteppene i nord, av sandørkenen Taklamakan i vest, av Hexikorridoren og Tibetplatået i sørvest og av den nordkinesiske slette i sørøst.
Den svenske forskeren Sven Hedin var med på å kartlegge Gobiørkenen to ganger, i 1897 og i 1900–1901. Gobi var da en av de få gjenværende hvite flekkene på verdenskartet.
Betegnelsen «gobi» er tvetydig, og benyttes verken i Kina eller i Mongolia for noe nærmere konkretisert eller avgrenset område. I stedet står det mongolske ordet «gobi» (kinesisk: gebi, ofte også gebi tan) for landskapsformen i de sentralasiatiske stein- og blokkørkenene. Dette til forskjell fra sandørkenene, som på kinesisk kalles «shamo».
Regionen kalles i Kina også for han-hai («tørr sjø»).
Erna Bürger
Erna Bürger (født 26. juli 1909, død 21. juni 1958) var en tysk kvinnelig turner som deltok i de olympiske leker 1936 i Berlin.
Bürger ble olympisk mester i turn under Sommer-OL 1936 i Berlin. Hun var med på det tyske laget som vant lagkonkurransen for damer foran Tsjekkoslovakia og Ungarn. Det var åtte lag fra åtte nasjoner som deltok i lagkonkurransen for damer.
Sudan
Naturgeografi
Sudan er Afrikas tredje største land og det 16. største i verden.
Sudan ligger i Nord-Afrika og grenser mot Rødehavet i øst. Det meste av landet består av slettelandskap, med fjell i vest og i øst. Landskapet er dominert av Nilen med sine tilløp. Klimaet veksler fra tropisk i sør til tørr ørken i nord. Regntiden kommer i perioden april til november, men varierer avhengig av område.
Noen av Sudans miljøproblemer er utilstrekkelig tilgang på ferskvann, jorderosjon og at ville dyr trues av omfattende jakt. Halvparten av landets elektrisitet produseres av fossilt brensel og halvparten av vannkraft.
Demografi
Det foreligger ingen data for befolkningstall etter at Sør-Sudan ble skilt ut fra Sudan, men i en folketelling fra 2008 ble befolkningen i Nord-, Vest-og Øst-Sudan registrert til å være over 30 millioner. Dette setter dagens estimater av befolkningen i Sudan etter løsrivelsen til litt over 30 millioner mennesker. Dette er en betydelig økning de siste to tiårene, folketellingen i 1983 oppga den totale befolkningen i Sudan, inkludert dagens Sør-Sudan, til 21,6 millioner. Befolkningen i storbyområdet Khartoum (inkludert Khartoum, Omdurman og Nord-Khartoum) er i sterk vekst, og ble registrert å være 5,2 millioner.
Befolkningens gjennomsnittsalder er 17,7 år (2002), mens spedbarnsdødeligheten er på 9,0 % (2008). Forventet levealder (gj.snitt): 62,5 år (2008).
Selv om mange sudanesere blir flyktninger tar også Sudan imot mange flyktninger fra andre land. Ifølge World Refugee Survey 2008 bodde det 310,500 flyktninger og asylsøkere i Sudan i 2007. Flertallet av disse kom fra Eritrea (240,400 personer), Tsjad (45,000), Etiopia (49,300) og Den sentralafrikanske republikk (2,500)). Den sudanske regjeringen deporterte minst 1500 flyktninger og asylsøkere i løpet av 2007. Sudan har ratifisert FNs flyktningkonvensjon fra 1951.
Språk i Sudan er arabisk, nubisk, ta bedawie, ulike dialekter av nilotisk, nilo-hamitisk, sudanesisk og engelsk. Det pågår et prosjekt for å øke kunnskapen i det offisielle språket arabisk.
Landet har ca. 70 % sunni-muslimer (mest i nord), 5 % kristne (mest i sør og i Khartoum) og 25 % som tilhører andre religioner.
Historie
Området som i dag danner Sudan nevnes i skriftlige kilder fra oldtidens Egypt fra rundt 3000 f.Kr. Periodisk var nordlige Sudan, fortrinnsvis Nubia, en egyptisk provins. Arkeologiske bevis av urfolks kulturer som Kerma finnes også, og i det siste årtusenet f.Kr. oppstod en skriftlig dokumentert kultur med byen Napata som hovedstad i et rike kalt Kusj som varte fram til omkring 300-tallet e.Kr.
Noen Kush-konger regjerte også over Egypt og formet det senere landets 25. dynasti (ca. 746-655 f.Kr.). Den kulturelle innflytelsen nordfra var hele tiden sterk; de kushitiske kongene bygde for eksempel pyramider og kulten rundt den egyptiske guden Amon var den dominerende.
På midten av 500-tallet var Nubia oppdelt i tre kongeriker som på den tiden ble kristnet og Egypt sluttet etter å ha blitt islamisert på midten av 600-tallet en fredsavtale med Nubias konger. Med unntak av den sødre delen ble Sudan islamisert over tid fram til 1500-tallet.